CELEX: 62018CN0698
Language: et
Date: 2018-11-07 00:00:00
Title: Kohtuasi C-698/18: Eelotsusetaotlus, mille on esitanud Tribunalul Specializat Mureş (Rumeenia) 7. novembril 2018 – SC Raiffeisen Bank SA versus JB

11.2.2019   
            
            
               ET
            
            
               Euroopa Liidu Teataja
            
            
               C 54/4
            
         
      Eelotsusetaotlus, mille on esitanud Tribunalul Specializat Mureş (Rumeenia) 7. novembril 2018 – SC Raiffeisen Bank SA versus JB
      (Kohtuasi C-698/18)
      (2019/C 54/06)
      Kohtumenetluse keel: rumeenia
      
         Eelotsusetaotluse esitanud kohus
      
      Tribunalul Specializat Mureş
      
         Põhikohtuasja pooled
      
      
         Apellant: SC Raiffeisen Bank SA
      
         Vastustaja: JB
      
         Eelotsuse küsimused
      
      
                  1.
               
               
                  Kas nõukogu direktiivi 93/13/EMÜ ebaõiglaste tingimuste kohta tarbijalepingutes (1), eelkõige põhjenduste 12, 21 ja 23, artikli 2 punkti b, artikli 6 lõike 1, artikli 7 lõike 2 ja artikli 8 kohaselt on lubatud, kohaldades menetlusautonoomia põhimõtet koostoimes samaväärsuse ja tõhususe põhimõttega, kasutada kohtulike vahendite kogumit, mis koosneb hagist, mida aegumine ei puuduta ja mille eesmärk on tuvastada tarbijalepingutes sisalduvad teatavad ebaõiglased tingimused, ning isiklikust ja varalisest hagist, mida aegumine puudutab, ja millega järgitakse direktiivi eesmärki kõrvaldada kõigi kohustuste mõju, mis tekkisid ja täideti tingimuste alusel, mille ebaõiglus tarbija suhtes on tuvastatud?
               
            
                  2.
               
               
                  Kui vastus esimesele küsimusele on jaatav, siis kas samade sätetega on vastuolus tõlgendus, mis tuleneb tsiviilõiguslike suhete kindluse põhimõtte rakendamisest, mille kohaselt objektiivne hetk, millest alates tarbija oli või oleks pidanud olema ebaõiglase tingimuse olemasolust teadlik, on selle krediidilepingu lõppemine, milles ta oli tarbija?
               
            
         (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT 1993 L 95, lk 29; ELT eriväljaanne 15/02, lk 288).